KOMISSION PÄÄTÖS,
tehty 28 päivänä marraskuuta 1995,
erityistoimenpiteiden käyttöönotosta yleisvakuuden käytön väliaikaiseksi kieltämiseksi tiettyjen yhteisön passituksessa suoritettavien kuljetusten osalta (Ainoastaan espanjankielinen teksti on todistusvoimainen) (ETA:n kannalta merkityksellinen teksti) (95/521/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (1), sellaisena kuin se on viimeksi muutettuna asetuksella (EY) N:o 1762/95 (2), ja erityisesti sen 360 artiklan,
sekä katsoo, että
Espanjan kuningaskunnan tulliviranomaiset ovat 4 päivänä huhtikuuta 1995 päivätyllä kirjeellä, jota on täydennetty 27 päivänä heinäkuuta 1995 päivätyllä kirjeellä, esittäneet toivomuksen saavansa soveltaa mainittua 360 artiklaa yleisvakuuden käytön väliaikaiseksi kieltämiseksi harmonoidun järjestelmän nimikkeeseen 24.02.20 kuuluvien savukkeiden yhteisön ulkoisessa passituksessa suoritettavien kuljetusten osalta ja siksi toivovat saavansa komission suostumuksen,
yhteisön ulkoisessa passituksessa suoritettavissa kuljetuksissa edellytetään erityistietojen antamista, erityisesti neuvoston asetuksen (ETY) N:o 1468/81 (3) säännösten mukaisesti,
Espanjan kuningaskunnan toimittamista tiedoista sekä komission keräämistä tiedoista käy ilmi, että savukkeita koskevien petosten lukumäärä yhteisön ulkoisen passitusmenettelyn yhteydessä näyttää kasvaneen huomattavasti erityisesti sen jälkeen, kun kyseisten tuotteiden kuljetus kiellettiin vuoden 1975 TIR-yleissopimuksen määräysten mukaisesti,
huolimatta toimenpiteistä, jotka on otettu käyttöön yhteisön tasolla yleisvakuuden määrän nostamiseksi 100 prosenttiin yhteisön ulkoisessa passitusmenettelyssä kuljetetuista savukkeista kannettavien tullien ja muiden maksujen kokonaismäärästä vuoden 1994 huhtikuusta asetuksen (ETY) N:o 2454/93 361 artiklan säännösten mukaisesti, kyseisten yhteisön ulkoisessa passituksessa suoritettavien kuljetusten olisi katsottava aiheuttavan poikkeuksellisen petosten uhan, ja
Espanjan kuningaskunnan tulliviranomaisten pyyntö on perusteltu,
ON TEHNYT TÄMÄN PÄÄTÖKSEN:
1 artikla
Komissio antaa suostumuksensa siihen, että Espanjan kuningaskunnan tulliviranomaiset ottavat käyttöön erityistoimenpiteitä yleisvakuuden käytön väliaikaiseksi kieltämiseksi kyseisten viranomaisten määräämästä päivästä alkaen harmonoidun järjestelmän nimikkeeseen 24.02.20 kuuluvia savukkeita koskevien ulkoisessa yhteisön passituksessa suoritettavien kuljetusten osalta asetuksen (ETY) N:o 2454/93 360 artiklan mukaisesti.
2 artikla
Tämä päätös on osoitettu Espanjan kuningaskunnalle.
Tehty Brysselissä 28 päivänä marraskuuta 1995.